E-pad he buhez verr e skrivas a bep seurt traoù : romantoù, eñvorennoù beaj, istor an Dispach Gall, istorioù evit ar vugale. Anavezet eo dreist-holl abalamour m’he deus skrivet A Vindication of the Rights of Woman (1792), ul levr ma tispleg n’eo ket izeloc’h ar merc’hed eget ar baotred ha m’en em ziskouezont evel-se ez eo abalamour ma n’o deus ket deskadurezh a-walc’h. Displegañ a ra ivez e ranker ober ouzh ar baotred hag ar merc’hed evel tud a skiant ha sevel ur gevredigezh diazezet war ar poell.